To je pòsobnô akcjô jakô mô pòpùlarizowac hisoriã tegò mediewistë w jegò domôcym Lëzënie. Pò głosnym òdsłoniãcym sztaturë i jinëch wëdarzeniach zrzeszonëch z łońsczim Rokã Profesora Labùdë terô warô jinicjatiwa czerowónô do młodëch. Céchùnczi pòd òkã artistë z Wejrowa Tomasza Meringa pòwstôwają na zajmach w lëzyńsczi biblotece. Aùtorama òbrôzkòwëch historiów są lëdze w rozmajitim wiekù. Nômłodszô ùczãstniczka warkòwniów mô 8 lat, nie felëje téż ùstnëch. Chòc we wiôldżim dzélu to są amatorowie, do robòtë më sã mómë zabróné profesjonalno – zagwësniwô Maja Krosnickô, kòòrdinatórka projechtu. Zajmë midzë jinyma z céchòwnikã Tomaszã Meringã są òrganizowóné w biblotece, czile z nich to bëłë całonocné warkòwnie. Zaczinało sã òd pòznôwaniô wątków z żëcégò profesora, pózni béł czas na òglowé ùczbë céchòwaniô i ùkłôdaniô scenarnika. Przed nama jesz jedno pòtkanié w nôblëższi wikeńd – gôdô Krosnickô. Kòmiks ò profesorze Gerace Labùdze mô bëc fardich pò Jastrach.